Diari Oficial de la Generalitat Valenciana


Sumari del DOGV 8479, del 05-02-2019 (2019/842)

RESOLUCIÓ de 21 de gener de 2019, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 54/16-AIA València.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8479

Data del DOGV
:   05-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/842


Data del document
:   21-01-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * València
    * impacte ambiental

RESOLUCIÓ de 21 de gener de 2019, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 54/16-AIA València. [2019/842]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 54/16-AIA València.  
  
  
«Declaració d'impacte ambiental  
Expedient: 54/5230-ITJ.  
Títol: instal·lació de gestió de residus no perillosos.  
Promotor: Fernando Luis Barragán Ríos.  
Autoritat substantiva: Ajuntament de València.  
Localització: c/ del Marí Blas de Lezo, núm. 32 (baixos), València.  
  
Descripció del projecte  
L'objecte del present projecte és la sol·licitud de llicència ambiental, d'acord amb la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, per a una activitat dedicada a l- emmagatzematge temporal de residus no perillosos (d'ara endavant RNP), concretament residus metàl·lics i ferralles, prèviament al trasllat i venda al gestor autoritzat.  
L'activitat està situada en sòl urbà, a la ciutat de València, en la planta baixa d'un edifici d'habitatges, i la superfície de l'establiment és de 200 m², disposa d'una oficina de 8,5 m² i d'un lavabo 4 m².  
  
L'Ajuntament de València emet informe municipal, en què exposa que l'activitat és compatible amb el planejament urbanístic i amb les ordenances municipals.  
  
Descripció del procés productiu  
En la instal·lació es realitzarà una classificació, separació i posterior emmagatzematge de RNP, per a això disposa de 2 bàscules (una xicoteta el límit de pesat de la qual és de 40 kg i una gran fins a 1.000 kg), carretó elevador elèctric, radial, premsa elèctrica, màquina peladora de cables, traspalet i contenidors per al seu apilament.  
El procés que es realitzarà en l'activitat és la recepció i pesatge dels residus, la classificació en funció del codi LER i posterior emmagatzematge.  
En la instal·lació es duen a terme dues operacions:  
- Compactació d'alumini.  
Es realitza en una premsa per al premsatge d'alumini en xicotetes quantitats, i es produeixen bales aproximadament de 120 kg i posteriorment apilaments sobre palet per a la gestió posterior. Aquesta actuació es du a terme aproximadament una vegada per setmana i produeix la reducció del volum de transport.  
- Pelat de cables.  
Els cables són pelats amb una màquina peladora de cables elèctrics, aquesta activitat produeix sobre 50 kg al mes d'aquest producte. El coure en forma de fil es deposita en un box de plàstic per a la seua gestió, mentre el plàstic és entregat a una empresa de reciclatge de plàstic per a procedir a la seua recuperació.  
La capacitat prevista per a la classificació serà de 565 kg/dia, dels quals 24 kg correspon a alumini que serà compactat i 5 kg són de cable per a pelar en la peladora i quant a l'emmagatzematge serà de 2.825 kg.  
  
La solera de davall és de formigó, l'apilament dels residus no es realitza sobre la solera sinó en palets, cubiculum metàl·lics i en boxs de plàstic.  
L'activitat disposa de subministrament elèctric, d'aigua i escomeses de sanejament per connexió a les infraestructures de la xarxa pública general.  
Tipologia de residus admesos.  
La codificació dels residus per als quals se sol·licita la corresponent autorització administrativa d'emmagatzematge temporal, segons la Decisió de la Comissió de 18 de desembre de 2014, per la qual es modifica la Decisió 2000/532/CE, sobre la llista de residus, de conformitat amb la Directiva 2008/98/CE, del Parlament Europeu i del Consell, són els següents:  
Residus no perillosos:  
020110: Residus metàl·lics.  
100202: Escòries no tractades.  
100210: Pellorfa de laminació.  
100804: Partícules i pols.  
101003: Escòries de forn.  
101206: Motles rebutjats.  
110501: Mates de galvanització.  
110502: Cendres de zinc.  
120101: Llimadures i encenalls de metalls fèrrics.  
120102: Pols i partícules de metalls fèrrics.  
120103: Llimadures i encenalls de metalls no fèrrics.  
120104. Pols i partícules de metalls no fèrrics.  
120113: Residus de soldadura.  
120121: Moles i materials d'esmerilament usats diferents dels especificats en el codi 120120.  
150104: Envasos metàl·lics.  
160117: Metalls fèrrics.  
160118: Metalls no fèrrics.  
160214: Equips rebutjats diferents dels especificats en els codis 160209 a 160213.  
160216: Components retirats d'equips rebutjats, diferents dels especificats en el codi 160215.  
160801: Catalitzadors usats que contenen or, plata, reni, rodi, pal·ladi, iridi o platí (excepte els del codi 160807).  
170401: Coure, bronze, llautó.  
170402: Alumini.  
170403: Plom.  
170404: Zinc.  
170405: Ferro, acer.  
170406: Estany.  
170407: Metalls mesclats.  
170411: Cables diferents dels especificats en el codi 170410.  
191001: Residus de ferro i acer.  
191202: Metalls fèrrics.  
191203: Metalls no fèrrics.  
200136: Equips elèctrics i electrònics rebutjats diferents dels especificats en els codis 200121, 200123 i 200135.  
200140: Metalls.  
S'aporta documentació relativa a residus, concretament còpia de contracte de tractament de residus, de diferents gestors de residus: Erbenmetal, SL, Hierros y Metales Ferrer, SA, Lajo i Rodríguez, SA, i Fercommetal, SL, en els quals es dona informació sobre el residu (codi LER) que es trasllada.  
  
Tramitació administrativa  
Amb data 9 de maig de 2016, el Servei de Gestió de Residus trasllada còpia de l'expedient administratiu municipal (Ajuntament de València), per a l'activitat d'emmagatzematge i classificació de metalls, situada al c/ del Marí Blas de Lezo, núm. 32 (baixos), València, amb la finalitat que es realitze el corresponent tràmit d'avaluació d'impacte ambiental.  
I adjunta la documentació següent:  
- Projecte tècnic.  
- Estudi d'impacte ambiental.  
- Còpia de l'expedient administratiu de l'Ajuntament de València.  
  
El 16 de juny de 2016, des del Servei d'Avaluació d'Impacte Ambiental s'emet informe a l'Ajuntament de València perquè aporte documentació a l'expedient.  
  
El 22 de juny de 2017, es registra en el Servei d'Avaluació d'Impacte Ambiental la documentació remesa per l'Ajuntament de València.  
  
El tràmit d'informació pública tant de l'expedient com de l'estudi d'impacte ambiental es va dur a terme per mitjà de la inserció del corresponent anunci en el BOP núm. 183 amb data 22 de setembre de 2015, i es va presentar una al·legació, en la qual se sol·licitava el compliment de la reglamentació sobre activitats i totes les formalitats legals.  
  
  
Consideracions ambientals  
Les principals afeccions associades a l'activitat seran les següents:  
  
1. Producció de sorolls.  
Les principals fonts de soroll són:  
- Operacions de càrrega/descàrrega de ferralla.  
- Entrada/eixida de vehicles de transport i carretó elevadora.  
- Utilització de la radial i premsa.  
Les mesures correctores proposades en l'estudi són les següents:  
- L'activitat funcionarà en horari diürn.  
- Es portarà un correcte manteniment dels vehicles.  
S'aporta una auditoria acústica, realitzada el 7 de novembre de 2016, per Acústica i Energia Luzea, SL, i és una entitat col·laboradora amb l'Administració en matèria de qualitat ambiental en l'àrea de contaminació acústica, en la qual s'han realitzat els assajos interiors següents a: contigu superior (habitatge), contigus laterals (locals comercials), amb la simulació de soroll rosa i amb l'ús tant de la radial com de la premsa, s'indica que l'avaluació realitzada per a l'horari diürn compleix la legislació vigent.  
2. Afecció al sòl.  
Atés que tota l'activitat d'emmagatzematge de RNP es desenvolupa a l'interior d'un local comercial (baixos d'edifici d'habitatges) amb solera de formigó, no hi ha la possibilitat d'afecció al sòl a causa d'un possible vessament accidental, la mesura correctora proposada pel promotor és que tant el manteniment del vehicle de transport dels residus com el manteniment del carretó elevador serà realitzat en tallers especialitzats.  
  
Consideracions jurídiques  
1. El projecte examinat constitueix, segons el que es preveu en l'apartat 6.c.2., annex I, del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental, modificat pel Decret 32/2006, de 10 de març, un dels supòsits fàctics en què resulta preceptiva la formulació d'una declaració d'impacte ambiental, amb la resolució administrativa prèvia que s'adopte per a l'aprovació definitiva d'aquell, segons es desprén de l'article 5 de la Llei d'impacte ambiental i concordants del seu reglament.  
2. L'expedient ha observat els tràmits previstos en la Llei 21/2013, de 9 de desembre, d'avaluació ambiental, i en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental, en la Llei 2/1989, de 3 de març, de la Generalitat Valenciana, i en les altres disposicions que li són aplicable.  
  
3. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
  
Tot això, sense perjudici de les autoritzacions que siga procedent obtindre d'altres organismes, de conformitat amb la normativa sectorial que resulte d'aplicació.  
Per tot això, fent ús de les facultats que tinc legalment atribuïdes, formule la següent resolució:  
  
Primer  
Estimar acceptable, només als efectes ambientals, i sense perjudici de l'obtenció prèvia de les autoritzacions sectorials que li siguen aplicable, l'activitat d'instal·lació de gestió de residus no perillosos, promoguda per Fernando Luis Barragán Ríos, situada al c/ del Marí Blas de Lezo, núm. 32 (baixos) de València, sempre que aquesta es desenvolupe d'acord amb l'estudi d'impacte ambiental, el projecte i la resta de la documentació presentada i amb les condicions establides a continuació:  
  
1. Els residus admesos en l'activitat seran els indicats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no responga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
2. Els vessaments accidentals que es produïsquen independentment de l'origen (vehicles de transport, maquinària o emmagatzematge de residus) seran recollits immediatament, amb materials absorbents adequats, que seran considerats, al seu torn, com a residus i, per tant, gestionats d'acord amb la seua naturalesa i perillositat.  
3. Cada 5 anys el titular haurà de dur a terme un control de les emissions acústiques i dels nivells de recepció en l'entorn per mitjà de la realització d'auditories acústiques. Aquestes es realitzaran amb l'activitat en funcionament i per un organisme de control autoritzat, i farà constar els resultats en un llibre de control que estarà constituït pels certificats dels resultats obtinguts de les auditories acústiques, i dels informes complets d'aquestes, a la disposició de les administracions competents.  
  
Si se superen els nivells sonors permesos per la llei, s'aplicaran les mesures correctores pertinents, i s'efectuarà, a continuació, una nova auditoria acústica per a comprovar-ne l'eficàcia.  
4. Es durà un registre documental del programa de vigilància ambiental que permeta comprovar el seguiment i el compliment de les mesures protectores i correctores ambientals proposades en l'estudi d'impacte ambiental presentat. Aquest registre documentat inclourà, a més, tota la documentació acreditativa relativa a accidents i vessaments, la recollida i gestió posterior. La documentació del programa de vigilància ambiental estarà a la disposició de les autoritats competents.  
  
5. Qualsevol modificació o ampliació del projecte presentat, així com si es detectara cap impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si escau, l'aplicació de noves mesures correctores.  
  
  
Segon  
Notificar a les parts interessades que contra aquesta resolució, ja que és un acte de tràmit, no es pot interposar cap recurs; sense perjudici que puguen utilitzar-se els mitjans que en defensa dels seus drets es consideren pertinents.  
  
Tercer  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que es disposa en l'article 41 de la Llei 21/2013, de 9 de desembre, d'avaluació ambiental.  
La regulació de la vigència d'aquesta declaració d'impacte ambiental serà l'establida en l'article 43 de la Llei 21/2013.  
  
València, 11 de juny de 2018.- El director general de Medi Natural i d'Avaluació Ambiental: Antoni Marzo i Pastor.»  
  
València, 21 de gener de 2019.- El director general de Medi Natural i d'Avaluació Ambiental: Antoni Marzo i Pastor.